**ປະຫວັດ ຄວາມເປັນມາຂອງ ຫລວງພະບາງ**

ຕາມຕໍານານ ຫລວງພະບາງ ***ເປັນເມືອງບູຮານ, ມີວັດຖຸໂບຮານ ແລະທໍາມະຊາດທີ່ໜ້າຊົມຢ່າງຫລວງຫລາຍ ໄດ້ມີຜູ່ຄົນມາຕັ້ງຫລັກປັກແຫລ່ງສະຖາປະນາຂຶ້ນແຕ່ສັດຕະວັດທີ V ຂອງຄິດຕະສັກກາດແລ້ວ ຊຶ່ງປົກຄອງດ້ວຍລະບອບສັກດີນາທີ່ສຶບທອດການປົກຄອງດ້ວຍລູກຊາຍກົກຂອງສັກດີນາຕັ້ງຫລາຍຊົ່ວຄົນ. ຊື່ທໍາອິດຂອງນະຄອນແຫ່ງນີ້ມີຊື່ວ່າ ເມືອງ ຊວາ. ຊາວເມືອງມີມູນເຊື້ອໃນຄວາມເຫລື້ອມໃສ ນັບຖືພຸດທະສາສະໜາຢ່າງໝັ້ນຄົງ ຮັກສາຂະນົບທໍານຽມ ຮີດຄອງປິເພນີຢ່າງເຄັ່ງຄັດ ທັງມີຄວາມຮັກຖິ່ນທີ່ຢູ່ຢ່າງແຂງແຮງ*** . ສະນັ້ນຊາວ ຫລວງພະບາງ ເວລາໃດກໍ່ຮັກສາມູນເຊື້ອບໍ່ຍອມຈໍາ່ນົນ, ມີນໍ້າໃຈຕໍ່ສູ້ກັບພວກຮຸກຮານບ້ານເກີດ ເມືອງນອນຂອງຕົນ, ຮັກສາມູນມໍລະດົກທີ່ມີໄວ້ ຈຶ່ງກາຍເປັນເມືອງທີ່ມີຊື່ສຽງ ແລະຖືກຮັບຮອງເປັນເມືອງມໍລະດົກໂລກ. ***( ຄັດຈາກເອກະສານຕໍານານເມືອງ ຫລວງພະບາງ )***